=== 2006–2009: Tiden i den jyske serie 1 ===
Fem points i fem kampe blev indledningen på 2006-sæsonen og med alle forårssæsonens kampe afviklet, lå holdet placeret i tabellens nederste halvdel, men over nedrykningsstregen i rækken.<ref name="jv.dk-artikel-id-e06facae" /> Hvor målsætningen i holdfællesskabets debutsæson lød på oprykning til serie 1, var ledelsens målsætning i 2006-sæsonen forbliven og stabilisering i fodboldens herre-serie 1, hvilket man lykkedes med.<ref name="jv.dk-artikel-219355" /><ref name="fcsydvest.dk-senior-nyheder-id-316" /><ref name="fcsydvest.dk-senior-nyheder-id-331" /> Sæsonen endte med en slutplacering over midten i tabellen, 9 point fra oprykning til [[Jyllandsserien (fodbold)|Jyllandsserien]] og 11 point fra nedrykning til serie 2, da man blot havde lidt et pointtab på fem points i hele efterårssæsonen.<ref name="dbu.dk-poolid-25525" /> Efter to sæsoner meddelte overbygningssamarbejdets [[fodboldtræner|cheftræner]] for 1. seniorerne, Otto Christensen, i august 2006, at han ikke ønskede en forlængelse af aftalen med klubben og besluttede sig for at stoppe med udgangen af den igangværende sæson i enighed og fælles forståelse med samarbejdsudvalget.<ref name="jv.dk-artikel-id-e06facae" /><ref name="fcsydvest.dk-senior-nyheder-id-272" /> Det tidsmæssige aspekt med at skulle se alle moderklubbernes hold spille samt at skulle afstemme enhver beslutning med moderklubbernes ledelser blev givet som grund for Otto Christensens eget ønske om at stoppe.<ref name="jv.dk-artikel-id-e06facae" /> På et [[pressemøde]] før [[hjemmebane|hjemmekampen]] på Tønder Stadion mod [[Fredericia forenede Fodboldklubber|Fredericia fF]] den [[10. september]] 2006 blev den dengang 40-årige Kim Munch præsenteret som ny cheftræner for det vestsønderjyske holdfællesskabs bedste mandskab.<ref name="jv.dk-artikel-219355" /><ref name="jv.dk-artikel-id-e073ee87" /> Formanden for FC Sydvest 05, Flemming Jordt, begrundede valget med at "''[man] ville have en træner udefra, som ikke kendte spillerne på forhånd, og som [havde] de rigtige kvalifikationer''", hvor Munch han havde gennemgået DBU's udvidede målmandskursus og en række [[UEFA]] B-licens-kurser svarende til seniortræneruddannelsen.<ref name="jv.dk-artikel-id-e073ee87" /> Den formelle overdragelse af trænergerningen skete efter sæsonens sidste turneringskamp og Otto Christensens sidste officielle arbejdsdag, den [[21. oktober]] 2006, med sportslig virkning fra 2007-sæsonen.<ref name="fcsydvest.dk-senior-nyheder-id-310" /><ref name="fcsydvest.dk-senior-nyheder-id-340" /> Knud Erik Chrestensen, der havde fungeret som hjælpetræner fra og med 2006-sæsonen samt ageret forsvarsspiller i enkelte turneringskampe under den tidligere cheftræner, fortsatte i sin stilling under den nye 1.-holdstræner.<ref name="fcsydvest.dk-senior-nyheder-id-315" /><ref name="fcsydvest.dk-senior-nyheder-id-128" /><ref name="jv.dk-artikel-163770" />
Historie Foreninger Organisationer